
DR 31.10.2012 39 

 
Dahulunya kita ada satu dia gelar sebagai Anugerah Kualiti Perdana Menteri yang 

meletakkan empat sektor utama, leadership drive, pacuan kepimpinan syarikat itu, the 
system establishment dalam sesebuah organisasi, human resource, persekitaran kerjanya 
dan sebagainya. Saya hendak tanya kepada Yang Berhormat Timbalan Menteri, adakah 
kaedah ini masih lagi dilaksanakan dan apakah kemuncak kepada kejayaan kepada 
sesebuah syarikat itu? Adakah semata-mata menerima pengiktirafan daripada anugerah ini 
ataupun kekekalan ketinggian mutu produk dan perkhidmatan yang dikeluarkan oleh 
organisasi?  

Saya khuatir satu agenda untuk melecehkan produk dan perkhidmatan yang 
keluar daripada negara kita ini akan berlaku jika ia hanya berada pada tahap ceremonial. 
Jadi itu sahaja Tuan Pengerusi, saya minta Yang Berhormat Timbalan Menteri untuk 
menjawab. 

Tuan Pengerusi [Datuk Ronald Kiandee]: Yang Berhormat Bakri. 

 

3.02 ptg. 

Tuan Er Teck Hwa [Bakri]: Terima kasih Tuan Pengerusi memberikan peluang. 
Saya ingin merujuk kepada Maksud B.24 Butiran 040400 - Dasar Pelaburan dan Fasilitasi 
Perdagangan. Saya ingin penjelasan kementerian berhubung berapakah syarikat luar 
negara yang akan datang melabur di kawasan Pengerang, Kota Tinggi, Johor setakat ini? 
Bilakah akan mula beroperasi? Saya turut ingin meminta penjelasan kementerian 
berhubung jumlah kemasukan pelaburan luar negara mengikut industri dan mengikut 
daerah-daerah. Apakah syarikat-syarikat luar ini perlu melantik rakyat Malaysia sebagai 
lembaga pengarah sebelum dibenarkan melabur di negara ini?  

Apakah syarat-syarat yang perlu dipenuhi oleh syarikat-syarikat luar untuk 
menerima insentif-insentif yang disediakan kerajaan dan siapakah yang menentukan 
bahawa syarikat-syarikat tersebut layak menerima insentif? Adakah kementerian ada 
menubuhkan jawatankuasa berhubung perkara ini dan siapakah yang di lantik untuk 
menganggotai jawatankuasa tersebut dan tempoh lantikan itu berapa lama? Adakah 
syarikat tempatan akan menikmati insentif yang sama seperti syarikat luar? Sekian, terima 
kasih. 

 Tuan Pengerusi [Datuk Ronald Kiandee]: Yang Berhormat Machang. Yang 
Berhormat Kuala Selangor selepas itu, Yang Berhormat Kota Melaka berakhir di situ. 
Selepas Yang Berhormat Kota Melaka, Menteri menjawab. 

 

3.04 ptg. 

Dato’ Saifuddin Nasution Ismail [Machang]: Tuan Pengerusi terima kasih. 
Butiran 020200 di bawah sub topik Dasar dan Strategi. Yang Berhormat Menteri saya 
mohon untuk MITI memberikan penjelasan mengenai sistem lesen import AP. Dia ada dua 
AP terbuka dan juga AP francais bila kita menandatangani perjanjian dengan ASEAN Free 
Trade Agreement dan juga WTO kita ada obligasi untuk patuh. Saya minggu lepas 
bertanyakan soalan pagi kepada Yang Berhormat Menteri dan memang Yang Berhormat 
Menteri ada memberikan penjelasan iaitu AP terbuka untuk kenderaan ini kita akan 
mansuhkan menjelang 2015. 

Manakala AP francais pula akan dimansuhkan pada tahun 2020. Sebagai mana 
yang diumumkan dalam Bajet 2010, setiap AP terbuka yang dikeluarkan kerajaan kenakan 
caj sebanyak RM10,000. Sebelum daripada itu kerajaan tidak kenakan sebarang caj. Untuk 
itu sebagai rekod saya ingin bertanya kepada MITI menjelang dimansuhkan, berapa 
sebenarnya jumlah AP yang dikeluarkan setiap tahun. 

Saya juga mohon disertakan senarai penerimanya, individu atau syarikat. 
Kemudian sejak kerajaan kenakan caj RM10,000 tadi itu, berapa revenue yang kerajaan 
kutip. Saya semak jawapan MITI terhadap soalan sahabat saya daripada Pasir Salak pada 
29 Oktober 2012, soalan Kementerian Kewangan tetapi berkaitan iaitu dia bertanyakan 
tentang kutipan terperinci cukai import, eksais dan lain-lain jenis cukai daripada kereta 
import dan kereta dalam negara. Jawapan Kementerian Kewangan adalah bagi tahun 2010, 
duti import RM0.6 bilion, duti eksais RM7.1 bilion, cukai jualan RM2.5 bilion.  



Dahulunya kita ada satu dia gelar sebagai Anugerah Kualiti Perdana Menteri yang meletakkan empat sektor utama, leadership drive, pacuan kepimpinan syarikat itu, the system establishment dalam sesebuah organisasi, human resource, persekitaran kerjanya dan sebagainya. Saya hendak tanya kepada Yang Berhormat Timbalan Menteri, adakah kaedah ini masih lagi dilaksanakan dan apakah kemuncak kepada kejayaan kepada sesebuah syarikat itu? Adakah semata-mata menerima pengiktirafan daripada anugerah ini ataupun kekekalan ketinggian mutu produk dan perkhidmatan yang dikeluarkan oleh organisasi? Saya khuatir satu agenda untuk melecehkan produk dan perkhidmatan yang keluar daripada negara kita ini akan berlaku jika ia hanya berada pada tahap ceremonial. Jadi itu sahaja Tuan Pengerusi, saya minta Yang Berhormat Timbalan Menteri untuk menjawab. Tuan Pengerusi [Datuk Ronald Kiandee]: Yang Berhormat Bakri. 3.02 ptg. Tuan Er Teck Hwa [Bakri]: Terima kasih Tuan Pengerusi memberikan peluang. Saya ingin merujuk kepada Maksud B.24 Butiran 040400- Dasar Pelaburan dan Fasilitasi Perdagangan. Saya ingin penjelasan kementerian berhubung berapakah syarikat luar negara yang akan datang melabur di kawasan Pengerang, Kota Tinggi, Johor setakat ini? Bilakah akan mula beroperasi? Saya turut ingin meminta penjelasan kementerian berhubung jumlah kemasukan pelaburan luar negara mengikut industri dan mengikut daerah-daerah. Apakah syarikat-syarikat luar ini perlu melantik rakyat Malaysia sebagai lembaga pengarah sebelum dibenarkan melabur di negara ini? Apakah syarat-syarat yang perlu dipenuhi oleh syarikat-syarikat luar untuk menerima insentif-insentif yang disediakan kerajaan dan siapakah yang menentukan bahawa syarikat-syarikat tersebut layak menerima insentif? Adakah kementerian ada menubuhkan jawatankuasa berhubung perkara ini dan siapakah yang di lantik untuk menganggotai jawatankuasa tersebut dan tempoh lantikan itu berapa lama? Adakah syarikat tempatan akan menikmati insentif yang sama seperti syarikat luar? Sekian, terima kasih. Tuan Pengerusi [Datuk Ronald Kiandee]: Yang Berhormat Machang. Yang Berhormat Kuala Selangor selepas itu, Yang Berhormat Kota Melaka berakhir di situ. Selepas Yang Berhormat Kota Melaka, Menteri menjawab. 3.04 ptg. Dato' Saifuddin Nasution Ismail [Machang]: Tuan Pengerusi terima kasih. Butiran 020200 di bawah sub topik Dasar dan Strategi. Yang Berhormat Menteri saya mohon untuk MITI memberikan penjelasan mengenai sistem lesen import AP. Dia ada dua AP terbuka dan juga AP francais bila kita menandatangani perjanjian dengan ASEAN Free Trade Agreement dan juga WTO kita ada obligasi untuk patuh. Saya minggu lepas bertanyakan soalan pagi kepada Yang Berhormat Menteri dan memang Yang Berhormat Menteri ada memberikan penjelasan iaitu AP terbuka untuk kenderaan ini kita akan mansuhkan menjelang 2015. Manakala AP francais pula akan dimansuhkan pada tahun 2020. Sebagai mana yang diumumkan dalam Bajet 2010, setiap AP terbuka yang dikeluarkan kerajaan kenakan caj sebanyak RM10,000. Sebelum daripada itu kerajaan tidak kenakan sebarang caj. Untuk itu sebagai rekod saya ingin bertanya kepada MITI menjelang dimansuhkan, berapa sebenarnya jumlah AP yang dikeluarkan setiap tahun. Saya juga mohon disertakan senarai penerimanya, individu atau syarikat. Kemudian sejak kerajaan kenakan caj RM10,000 tadi itu, berapa revenue yang kerajaan kutip. Saya semak jawapan MITI terhadap soalan sahabat saya daripada Pasir Salak pada 29 Oktober 2012, soalan Kementerian Kewangan tetapi berkaitan iaitu dia bertanyakan tentang kutipan terperinci cukai import, eksais dan lain-lain jenis cukai daripada kereta import dan kereta dalam negara. Jawapan Kementerian Kewangan adalah bagi tahun 2010, duti import RM0.6 bilion, duti eksais RM7.1 bilion, cukai jualan RM2.5 bilion.